ZAPISNIK
sa 12. sjednice Vijeća Mjesnog odbora Matko Laginja održane 19. svibnja 2022.

12. sjednica održava se u sjedištu Mjesnog odbora Matko Laginja,  Laginjina 11, s početkom u 18, 00 sati.
Sjednici su nazočni:
1. Ivana Ivušić -predsjednik
1. Ivan Špoljarić -potpredsjednik
1. Petra Rodik -član
1. Tin Špirić- član 
1. Ivan Balen-član
Dnevni red:
1. Izvješće š koordinacije GČ Donji Grad.
2. Izvješće s koordinacije predsjednika VGČ-a Donji Grad, predsjednika VMO-a Donji Grad i predstavnika Zagrebačkog holdinga.
3. Razno

Dnevni red je jednoglasno prihvaćen.
Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.


AD  1. Izvješće š koordinacije GČ Donji Grad

Predsjednica daje riječ gđi. Petri Rodik koja iznosi prisutnima nove informacije sa sastanka.  Krajem mjeseca otvara se projekt Stara Vlaška koja će biti pješačka zona, počinje  s provedbom pilot-projekt Vodnikova u kojoj će se fasade prebojati bojom za brisanje da bi se mogli obrisati grafiti. Ukoliko projekt uspije, proširit će se i na druge dijelove garada. Sve troškove snosi Grad Zagreb. Sa Cvjetnog trga uklanjat će se nadstrešnice. U centru je predviđeno 14 lokacija za podzemne spremnike. U Deželićevoj ulici uredit će se biciklistička staza, jedna traka za bicikliste od postojeće tri, u sklopu nove biciklističke magistrale. Iznos sredstava koje se naš MO odrekao, a odnosi se na asfaltiranje, preusmjerava se za pokriće projekta u Deželićevoj.



AD 2.  Izvješće s koordinacije predsjednika VGČ-a Donji Grad, predsjednika VMO-a Donji Grad i predstavnika Zagrebačkog holdinga.

Predsjednica iznosi prisutnima da je na inicijativu gradonačelnika održana koordinacija predsjednika VGČ-a Donji Grad, predsjednika MO-a i predstavnika Zagrebačkog holdinga.
Komunikacija između navedenih tijela odvijat će se preko predsjednika VGČ-a Donji Grad i voditeljice područnog odsjeka Donji Grad kako bi se proces pojednostavio i ubrzao, te se vodila evidencija što se gdje traži i što se radi. Sastanak je bio vrlo konstruktivan, te su predstavnici Zagrebačkog holdinga ukratko predstavili svoje podružnice, djelokrug i način rada i odgovarali na pitanja prisutnih. Dobili smo sve kontakt podatke svih članova podružnica. Predstavnik Čistoće rekao je  da već imaju 50 mjesta za podzemne spremnike  u koje će se ulaziti sa čip karticma, te da se boksovi za otpad ne planiraju u centru, nego su predviđeni za stambene zgrade. Neće biti moguće da kante za otpad stoje na nogostupu kao sada. Održat će edukativne tribine za građane po četvrtima. Komunikacija sa Zavodom za zaštitu spomenika odvija se preko gradskih ureda. 


[bookmark: _Hlk85707042]AD 3. Razno
Predsjednica iznosi prisutnima da je je udruga Zajednički put koja ima odobrenje za korištenje prostora zatražila promjenu termina, te bi koristili prostor utorkom od 12,00 do 13,30.
Nakon kratke rasprave Vijeće jednoglasno donosi:

                                              Z A K L J U Č A K



l.  Zakladi Zajednički put odobrava se do 31. kolovoza 2022., povremeno korištenje dvorane u objektu mjesne samouprave, Zagreb, Laginjina 11, utorkom od 12.00- 13-30 i četvrtkom  od 10.00-12.00 sati

2.  Prostor iz točke 1. ovog zaključka koristit će Zaklada Zajednički put bez naknade.

3  Zaklada Zajednički put se obvezuje sa prostorom prilikom korištenja postupati sa pažnjom dobrog gospodara.

4.  O povremenom korištenju prostora iz točke l. ovog zaključka Gradski ured za mjesnu samoupravu, civilnu zaštitu i sigurnost izdat će odobrenje o korištenju, a u skladu s ovim zaključkom. 




Sjednica je završena u 19,15 sati.

Zapisnik sačinila:	
Ivana Ivušić, v.r.	                                                           
			      

                                                                                                     Predsjednica  Vijeća 
                                                                                                Mjesnog odbora „Matko Laginja“

[bookmark: _GoBack]                                                                                                              Ivana Ivušić, v.r.

Zagreb, 19. svibnja 2022.



